text: DMI varsler forhøjet vandstand
  25 november 2012 kl. 07.27
  Det kraftige lavtryk der sidst på dagen og i løbet af aftenen passerer området giver - udover kraftig blæst - også forhøjet vandstand ved Vadehavet.
  DMI udsendte søndag morgen varsel om forhøjet vandstand ved den jyske vestkyst.
  I Vadehavet ventes søndag aften en vandstand mellem 2.5 m og 3.0 m over DVR90. (Dansk Vertikal Reference 1990).
  Der er tale om en kortvarig forhøjelse af vandstanden, oplyser DMI. Allerede i løbet af natten falder vandet igen.
  